మానిని

మానిని
క్రొన్నెల పువ్వును గోఱల పాఁగయుఁ గూర్చిన కెంజడకొప్పునకున్
వన్నె యొనర్చిన వాహిని యీతని వామపదంబున వ్రాలె ననన్
జెన్నుగ నద్రిభసేవ్యగురు న్విలసిల్లు రసత్రయ చిత్ర యతుల్
పన్నుగ నొందఁ బ్రభాసుర విశ్రమ భంగిగ మానిని భవ్యమగున్.

గణ విభజన
+మానిని వృత్త పాదములో గణవిభజన UII  UII  UII  UII  UII  UII  UII  U భ  భ  భ  భ  భ  భ  భ  గ క్రొన్నెల  పువ్వును  గోఱల  పాఁగయుఁ  గూర్చిన  కెంజడ  కొప్పున  కున్

7 భగణములు, 1 గురువు

లక్షణములు
+మానిని వృత్త పద్యాల లక్షణములు •  పాదాలు:  నాలుగు – కాని పఠన, లేఖన సౌకర్యార్థం పాదమును 2గా విభజించ వచ్చు. •  22 •  ప్రతిపాదంలోని గణాలు:  భ, భ, భ, భ, భ, భ, భ, గా (7 భగణములు, 1 గురువు) •  యతి :  ప్రతిపాదంలోనూ 7వ, 13వ, 19వ అక్షరములు •  ప్రాస:  పాటించవలెను •  ప్రాస: యతి  చెల్లదు

ఉదాహరణ 1:
పోతన తెలుగు భాగవతంలో వాడిన మానిని వృత్త పద్యాల సంఖ్య: 	1
పోతన తెలుగు భాగవతము/దశమ స్కంధము (ప్రథమ)/పూతన వ్రేపల్లెకొచ్చుట|(భా-10.1-214-మాని.) ||

కాంచనకుండల కాంతులు గండ యుగంబునఁ గ్రేళ్ళుఱుక న్జడపై
మించిన మల్లెల మేలిమి తావులు మెచ్చి మదాళులు మింటను రా
నంచిత కంకణ హార రుచు ల్చెలువారఁగఁ బైవలువంచల నిం
చించుక జారఁగ నిందునిభా`నన యేగెఁ గుమారుని యింటికి నై.